**Смоланд** (швед. *За снимкава Småland (помош·инфо)*) — историска покраина (*landskap*) во јужна Шведска. 
Се граничи со покраините Блекинге, Сканија, Халанд, Вестерјетланд, Естерјетланд и островот Еланд во Балтичкото Море. Името буквално значи „мали краишта". Највисока точка е врвот ридот Томтабакен со 377 м.

Управа
------

Традиционалните покраини во Шведска немаат административна или политичка улога, туку постојат само како културно-историски целини. Покраината е поделена помеѓу три управни округа: Јеншепинг, Калмар и Крунуберг, со мали делови во окрузите Халанд и Естерјетланд.

Население
---------

Смоланд има население од 720.358 жители распоредени во пет окрузи:

| Округ | Население |
| --- | --- |
| Јеншепинг (претежно) | 318.343 |
| Калмар (претежно) | 208.999 |
| Крунуберг (сосема) | 183.162 |
| Халанд (периферно) | 7.081 |
| Естерјетланд (периферно) | 2.773 |

Географија
----------

Во пределите преовладува шумовита висорамнина, каде почвата е помешана со песок и камења и затоа е гола и непогодна за земјоделство. Единствен исклучок се крајбрежните делови како Калмарската Рамница. Во покраината изобилуваат езера и блата. Брегот го карактеризираат разни острови и заливи на север и обработена рамница на југ.

Најголеми градови се Јеншепинг (на северозапад), Векше (на југ) и Калмар на источното крајбрежје близу островот Еланд.

Историја
--------

Подрачјето на Смоленд е населено во камено време и тоа пред 6000 п.н.е. кога доселениците Алби преминале ледениот мост преку Калмарскиот Проток.

Името Смоланд („мали краишта") се должи на фактот што подрачјето во минатото постоеле неколку независни краишта: Кинда (денес дел од Естерјетланд), Твета, Виста, Ведбо, Шуст, Севеде, Аспеланд, Хандберд, Мере, Веренд, Финведен и Њудунг. Во викиншката ера и раниот среден век секој од нив имал свои закони и можел да се прогласи за неутрален во војните на Шведска, барем кога немало присуство на кралска војска во собраниската расправа. Околу 1350, за време на кралот Магнус Ериксон е донесен државен закон со кој покраините изгубиле голем дел од нивната независност.

Калмар е еден од најстарите градови во Шведска. Во средниот век бил најјужниот град во земјата и трет по големина Во тој период бил центар на железарството.

### Национални паркови

Смоланд има три национални парка:

* Стуре Мусе
* Нора Квил
* Бло Јунгфрун

### Личности

Селска куќа во Смоланд во типична црвена боја со бели рабови.
Во местото Елмхулт е роден прочуениот ботаничар Карл фон Лине (1707–1778), наречен „татко на таксономијата". По себеси го нарекол цвеќето Линеја (*Linnaea borealis*), кое потоа станало симбол на покраината.

Во истото место е роден и претприемачот Ингвар Кампрад, основач на IKEA.

Поврзано
--------

* Покраини во Шведска

Наводи
------

1. 1 2  Статистички податоци - Централна статистичка служба (шведски)
2. ↑  *Encyclopaedia Britannica; Micropaedia Volume IX* (1974) стр. 278

* „Смоланд" - Нордиска семејна книга (1917) (шведски)

Надворешни врски
----------------

* Посетете го Смоланд Архивирано на 16 февруари 2003 г. - официјален туристички портал (шведски) (германски) (англиски)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Краишта и покраини во Шведска |
| --- |
|  |
| Јеталанд | 
* Блекинге
* Бохуслен
* Вестерјетланд
* Готланд
* Далсланд
* Еланд
* Естерјетланд
* Сканија
* Смоланд
* Халанд

 | Мал штит на грбот на ШведскаМал штит на грбот на Шведска |
|  |
| Свеаланд | 
* Вермланд
* Вестманланд
* Даларна
* Нерке
* Седерманланд
* Упланд

 |
|  |
| Норланд | 
* Вестерботен
* Јемтланд
* Јестрикланд
* Лапонија
* Меделпад
* Норботен
* Онгерманланд
* Хелсингланд
* Херједален

 |

 |

Координати: 57°06′04″ N; 14°53′53″ E﻿ / ﻿57.101° СГШ; 14.898° ИГД﻿ / 57.101; 14.898